cyanic-selkie/wikianc huggingface dataset:
অভিকর্ষ পর্বত
ব্যাখ্যা
পদার্থবিজ্ঞানীদের মতে এবং জিপিএস ব্যবহার করে প্রাপ্ত তথ্য অনুযায়ী নিশ্চিত হয়া সম্ভব হয়েছে যে এই ধরনের বিভ্রম পরিপার্শ্বিক দৃশ্যপটের কারণেই হয়ে থাকে।আশেপাশের গাছপালা, ঢালু এলাকা, আঁকাবাঁকা দিগন্ত রেখা বা বাঁধাগ্রস্ত দৃষ্টিসীমার কারণে মানব চোখ ঐ এলাকার ঢাল নির্ণয়ের জন্য কোন প্রসঙ্গকাঠামো খুজে পায় না ফলে মস্তিষ্কে এমন অনুভূতি সৃষ্টি হয় যাতে ঐ এলাকাটিকে উর্দ্ধমুখি ঢালু বলে মনে হয় । আপাতদৃষ্টিতে এইসকল এলাকার ঘটনাসমূহকে মহাকর্ষ সূত্রের বিপরীত ঘটনা মনে হলেও প্রকৃতপক্ষে এই ঘটনা পদার্থবিজ্ঞানের কোন সূত্রকে লঙ্ঘন করে না।
হোশিয়ারপুর লোকসভা কেন্দ্র
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর হোশিয়ারপুর লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত হয়েছে: বর্তমানে হোশিয়ারপুর লোকসভা কেন্দ্রটি ৯ টি বিধানসভা কেন্দ্র যেমন- শ্রী হরগোবিন্দপুর, ভোলাথ, ফাগওয়ারা, মুকেরিয়ান, দাসুয়া, উরমার, শাম চৌরাসি, হোশিয়ারপুর, ছাব্বেওয়াল।
৮ নং শ্রী হরগোবিন্দপুর বিধানসভা কেন্দ্রটি ভারতের পাঞ্জাব রাজ্যের গুরুদাসপুর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের বলবিন্দর সিং।
২৬ নং ভোলাথ বিধানসভা কেন্দ্রটি ভারতের পাঞ্জাব রাজ্যের কপুরথলা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির সুখপাল সিং খাইরা।
২৯ নং ফাগওয়ারা বিধানসভা কেন্দ্রটি ভারতের পাঞ্জাব রাজ্যের কপুরথলা জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জনতা পার্টির সোম প্রকাশ।
৩৯ নং মুকেরিয়ান বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের রাজনীষ কুমার বাব্বি।
৪০ নং দাসুয়া বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের অরুণ ডোগরা।
৪১ নং উরমার বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সংগত সিং গিলজিয়ান।
৪২ নং শাম চৌরাসি বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের পবন কুমার আদিয়া।
৪৪ নং ছাব্বেওয়াল বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ডাঃ রাজ কুমার।
সিম্ফনি মোবাইল
সিম্ফনি মোবাইল (বা সিম্ফোনি মোবাইল) হচ্ছে একটি মোবাইল-ফোন নির্মাতা ব্যবসা প্রতিষ্ঠান; যেটি বাংলাদেশে সর্বাধিক বিক্রিত মোবাইল ফোন বিক্রি করে। অপেক্ষাকৃত কম দামে হওয়ায় ক্রেতাসাধারণ এই ব্র্যান্ডের মোবাইল কিনতে বেশি আগ্রহ দেখায়।
ইতিহাস
সিম্ফনি মোবাইল ২০০৮ যাত্রা শুরু করে। কোম্পানিটি চীনা মোবাইলকে পুনঃব্র্যান্ড করে। স্বল্পমূল্যে মাল্টিমিডিয়া ফোন পৌঁছে দেওয়ার পেছনে সিম্ফনির অবদান অনস্বীকার্য। ২০১২ সনের শেষের দিকে কোম্পানি প্রথম এনড্রয়েড অপারেটিং সিস্টেম যুক্ত মোবাইল বাজারে ছাড়ে। প্রথম মোবাইল ছিল এক্সপ্লোরার সিরিজের সিম্ফনি ডব্লিউ২০; যেটির দাম ছিল ৫,১৫০ টাকা এবং এটি বহুল জনপ্রিয়তা লাভ করে। ২০১৮ সাল থেকে তার মোবাইল-ফোনগুলো দেশের আশুলিয়ার জিরাবোতে অ্যাসেম্বেল করা শুরু করেছে। ২০২০ সালের শেষে তারা দেশে ফোনের মাদারবোর্ড উৎপাদন শুরু করেছে।
পণ্য সামগ্রী
কোম্পানিটি শুধুমাত্র মোবাইল ফোন বাজারজাত করে থাকে। অধিকাংশ মোবাইলই চীন থেকে আমদানি করা। কিন্তু বর্তমানে বাংলাদেশে নিজস্ব কারখানাতেই মোবাইল ফোন তৈরি করা হয়। বেশিরভাগ মোবাইল মাল্টিমিডিয়া সমর্থিত। কোনো কোনোটিতে জাভা অ্যাপ চালানোর সুবিধা থাকে। শুরুতে বেসিক ফোন বাজারজাত করলেও এখন সব মোবাইলই মাল্টিমিডিয়া সমর্থিত। বর্তমানে কোম্পানিটি তিন ধরনের মোবাইল সরবরাহ করছেঃ
সুবিধা
সিম্ফনির এনড্রয়েড মোবাইল যথেষ্ট জনপ্রিয়তা পেয়েছে। বর্তমানে সিম্ফনি ৬৪বিট প্রসেসরের এলটিই সমর্থিত মোবাইলও বাজারজাত করছে। এনড্রয়েড মোবাইলগুলোর র‍্যাম সাধারণত ২৫৬ এমবি থেকে ৬জিবি পর্যন্ত থাকে। ক্যামেরা ভিজিএ থেকে ১০৮+ মেগাপিক্সেল পর্যন্ত থাকে।
জেসিকা ল্যাং
জেসিকা ফিলিস ল্যাং (Jessica Phyllis Lange; জন্ম: ২০ এপ্রিল, ১৯৪৯) হলেন একজন মার্কিন অভিনেত্রী। তার ৩৫ বছরের পেশাজীবনে তিনি ছয়বার একাডেমি পুরস্কারের জন্য মনোনয়ন লাভ করেছেন এবং দুইবার তা জয় করেছেন। এছাড়া তিনি একটি টনি পুরস্কার, তিনটি এমি পুরস্কার, পাঁচটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার ও তিনটি ডোরিয়ান পুরস্কার লাভ করেছেন। ১৯৯৮ সালে এন্টারটেইনমেন্ট উয়িকলি তাকে ১৯৯০-এর দশকের ২৫ সেরা অভিনেত্রী তালিকায় স্থান দেয়। ২০১৬ সালে তিনি ২২তম অভিনয়শিল্পী হিসেবে "অভিনয়ের ত্রি-মুকুট" বিজয়ের গৌরব অর্জন করেন।
তিনি তার অভিনীত চলচ্চিত্র ফ্রান্সেস (১৯৮২), টুটসি (১৯৮২), সুইট ড্রিমস (১৯৮৫), ব্লুস্কাই (১৯৯৪), এবং গ্রে গার্ডেনস (২০০৯)-এর জন্য সবচেয়ে বেশি পরিচিত।
প্রাথমিক জীবন
ল্যাংয়ের জন্ম হয় যুক্তরাষ্ট্রের মিনেসোটা অঙ্গরাজ্যের ক্লোকা শহরে। তার মায়ের নাম ডরোথি ফ্লোরেন্স, পেশায় একজন শিক্ষিকা, এবং বাবা অ্যালবার্ট জন ল্যাং ছিলেন একজন বিক্রয়কর্মী। ল্যাং ছিলেন তার মা-বাবার চার সন্তানের মধ্যে তৃতীয়। তার নানা-নানী ছিলেন ফিনিশীয় বংশোদ্ভূত, এবং দাদা-দাদী ছিলেন জার্মান বংশদ্ভূত, এবং ডেনমার্ক থেকে আগত।  প্যারিসে যাবার আগে তিনি পড়াশোনা করেছেন যুক্তরাষ্ট্রের ইউনিভার্সিটি অফ মিনেসোটাতে। ১৯৭৩ সালে তিনি নিউ ইয়র্কে ফিরে আসেন, এবং উইলহেলমিনা মডেলস এজেন্সিতে একজন ওয়েইট্রেস ও ফ্যাশন মডেল হিসেবে কাজ করা শুরু করেন। ফ্যাশন ইলাস্ট্রেটর অ্যান্টোনিও লোপেজ ১৯৭৪ সালে ল্যাংকে চলচ্চিত্র জগতে পরিচয় করিয়ে দেন।
সয়ার ইউনিয়ন
সয়ার ইউনিয়ন বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ৫৪.৩৫ বর্গকিমি (২০.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৬৫১ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ১২টি।
আশুরা
আশুরা (عَاشُورَاء,, ) হলো ইসলাম ধর্মে একটি স্মরণীয় দিবস। এটি প্রতি বছর ইসলামি বর্ষপঞ্জির প্রথম মাস মুহররমের ১০ তারিখে ঘটে। শিয়া মুসলমানদের মধ্যে আশুরা বৃহত্তর শোকের বিশাল বিক্ষোভের মাধ্যমে পালিত হয় কারণ এটি হোসাইন ইবনে আলীর (মুহাম্মদের নাতি) মৃত্যুকে চিহ্নিত করে যাকে ৬৮০ খ্রিস্টাব্দে কারবালার যুদ্ধের সময় শিরশ্ছেদ করা হয়েছিলো। সুন্নি মুসলমানদের মধ্যে আশুরা উদযাপন রোজা রাখার মাধ্যমে পালন করা হয় কেননা এটি মূসা ও ইস্রায়েলীয়দের পরিত্রাণের দিনটিকে চিহ্নিত করে যারা এই দিনে বাইবেলে চিত্রিত মিশর থেকে সফলভাবে পালিয়ে গিয়েছিল (যেখানে তারা ক্রীতদাস হিসেবে নির্যাতিত হতো) ও মূসা লোহিত সাগরকে বিভক্ত করার জন্য আল্লাহর শক্তিকে আহ্বান করেছিলেন। হোসাইনের মৃত্যুকে সুন্নিদের কাছে একটি বড় বিয়োগান্তক ঘটনা হিসেবে বিবেচনা করা হলেও নির্দিষ্ট বিধানের উপর নির্ভর করে প্রকাশ্যে শোক প্রদর্শনকে নিরুৎসাহিত বা সম্পূর্ণরূপে নিষিদ্ধ করা হয়েছে।
শিয়া সম্প্রদায়ে আশুরা সাধারণত দলবদ্ধ মিছিলের মাধ্যমে স্মরণ করা হয় এবং এর পাশাপাশি অশ্রুপাত ও মাজারে তীর্থযাত্রা থেকে শুরু করে আত্মনিগ্রহের মতো বিতর্কিত কাজ পর্যন্ত বিভিন্ন ধরণের আচারের মাধ্যমে পালিত হয়ে থাকে। সুন্নি সম্প্রদায়ের মধ্যে মুহাম্মাদের হাদিসের উপর ভিত্তি করে তিন ধাপ বিশিষ্ট রোজা রয়েছে: আশুরার পূর্বদিন, আশুরার দিন ও আশুরার পরের দিন; এই দিনের জন্য রোজা রাখা বাধ্যতামূলক না হলেও এটাকে দৃঢ়ভাবে উৎসাহিত করা হয়। মরক্কো ও আলজেরিয়ার মতো দেশের লোকঐতিহ্যে বিভিন্নভাবে এই দিবস বিশেষ খাবার, আলোকচ্ছটা বা মেলার সাথে উদযাপন করা হয়, যদিও এই অনুশীলনগুলো ধর্মীয় কর্তৃপক্ষ দ্বারা সমর্থিত নয়। সুন্নি ও শিয়াদের মধ্যে পালনের পদ্ধতির ব্যাপক ভিন্নতার কারণে আশুরার দিনটি কিছু ইসলামি দেশে এবং বিশেষত শিয়ারাষ্ট্র ইরানে একটি রাজনৈতিক মাত্রা অর্জন করতে এসেছে। উপরন্তু এটি ইরাক ও পাকিস্তানের মতো দেশে দুই সম্প্রদায়ের মধ্যে সহিংস ঘটনার পাশাপাশি বিতর্ক সৃষ্টির উস্কানি হিসেবেও কাজ করেছে।
ব্যুৎপত্তি
আশুরা শব্দের মূল অর্থ সেমেটীয় ভাষায় দশম; তাই এর নাম আক্ষরিকভাবে অনুবাদ করা হয়েছে যার অর্থ "দশম দিন"। ইসলামপন্থাবিদ জে. ওয়েনসিঙ্কের মতে নামটি আরামীয় নির্ধারক সমাপ্তি সহ হিব্রু শব্দ ʿāsōr থেকে এসেছে।
সুন্নি ইসলাম
মুহাররম মাসের দশম দিনে আশুরা উপলক্ষে রোজা রাখা ইসলামের প্রাথমিক যুগে মুহাম্মদ দ্বারা প্রতিষ্ঠিত মূসা দ্বারা লোহিত সাগর বিভক্ত করার স্মৃতিচারণকারী অনুশীলন ছিলো। ইবনে আব্বাসের মাধ্যমে লিপিবদ্ধ সহীহ বুখারীর একটি হাদিসে এর সূচনা বর্ণনা করা হয়েছে:"নবী (সাল্লাল্লাহু আলাইহি ওয়া সাল্লাম) যখন মদিনায় আগমন করলেন, তখন তিনি (ইহুদিদের) আশুরার দিন (অর্থাৎ মুহাররমের ১০ তারিখ) রোজা রাখতে দেখলেন। তারা বলতেন: “এটি একটি মহান দিন যেদিন আল্লাহ মূসাকে রক্ষা করেছিলেন ও ফেরাউনের লোকদের ডুবিয়ে দিয়েছিলেন। মূসা আল্লাহর প্রতি কৃতজ্ঞতার নিদর্শন হিসেবে এই দিনে রোজা পালন করেছিলেন।' নবী (সাল্লাল্লাহু ‘আলাইহি ওয়া সাল্লাম) বললেন, আমি তাদের চেয়ে মূসার নিকটবর্তী। তাই তিনি (সেদিন) রোজা পালন করলেন ও মুসলমানদেরকে রোজা রাখার নির্দেশ দিলেন।"এটি মুসার স্মরণে তিশ্রেইয়ের দশম দিনে ইয়োম কিপ্পুরের জন্য উপবাসরত কিছু ইহুদি ও মুহাম্মদের মধ্যে একটি মুখোমুখি ঘটনার প্রতিফলন হিসেবে বিশ্লেষণ করা হয়েছে যেদিন তিনি সেই দিন রোজা করতে শুরু করেছিলেন ও সাহাবিদের উপবাসের নির্দেশ দিয়েছিলেন। এইভাবে অনুশীলনটি এমন একটি সময়ে প্রতিষ্ঠিত হয়েছিলো যখন ইসলামি ও ইহুদি বর্ষপঞ্জি সমন্বয় করা ছিলো। যাইহোক, মুহাম্মদ পরে নাসি'র আয়াতে ইসলামি বর্ষপঞ্জিকে পরিবর্তন করার জন্য একটি প্রত্যাদেশ পেয়েছিলেন এবং তার মাধ্যমে নবম মাস রমজান উপবাস তথা রোজার মাসে পরিণত হয়েছিলো ও আশুরার জন্য রোজা রাখার বাধ্যবাধকতা বাদ দেওয়া হয়েছিলো। কারণ আশুরা তার ইহুদি পূর্বসূরি ইয়োম কিপ্পুর থেকে পৃথক হয়ে গিয়েছিলো।  আয়িশা থেকে বর্ণিত একটি সহীহ হাদীস অনুযায়ী:"প্রাক-ইসলামি যুগে কুরাইশরা আশুরার দিনে রোজা রাখত ও নবী (সাল্লাল্লাহু ‘আলাইহি ওয়া সাল্লাম) নিজেও রোজা রাখতেন। কিন্তু মদিনায় এসে তিনি সেদিন রোজা রাখেন ও মুসলমানদেরকে রোজা রাখার নির্দেশ দেন। যখন রমজানে (বাধ্যতামূলক উপবাস করার আদেশ) নাজিল হয়, তখন রমজানের রোজা রাখা ফরজ হয়ে যায় ও আশুরার রোজা ছেড়ে দেওয়া হয়, আর যে এই দিনে রোজা রাখতে চাইলো সে তা করলো ও যে রোজা রাখতে চায়নি সে রোজা রাখলো না।"আশুরা (দশম দিন) ও তাসুয়ায় (নবম দিনে) রোজা রাখা এখনও ব্যাপকভাবে বাঞ্ছনীয় (মুস্তাহাব) বলে বিবেচিত হয়। সুনান আত-তিরমিজীতে একটি হাদিস দ্বারা বোঝানো হয়েছে যে আল্লাহ আশুরার রোজা রাখার আগের বছরের পাপ মাফ করে দেন।
হোসাইনের শাহাদাতবরণ
থাম্ব|[[চল্লিশার সময় পায়ে হেঁটে তীর্থযাত্রা করার পরে লক্ষ লক্ষ শিয়া মুসলমান কারবালার হোসাইন মসজিদের চারপাশে জড়ো হয়, এটি একটি শিয়া ধর্মীয় অনুষ্ঠান যা আশুরার ৪০ দিন পরে ঘটে।]]
কারবালার যুদ্ধ সংঘটিত হয়েছিল প্রথম ইয়াজিদের উত্তরাধিকার পাওয়ার ফলে ভঙ্গুরতার সময়ে। নিজের উত্তরাধিকার প্রাপ্তির পরপরই ইয়াজিদ মদিনার অঞ্চলপতিকে দিয়ে হোসাইন ও আরও কয়েকজন বিশিষ্ট ব্যক্তিকে তার আনুগত্যের (বাইয়াত) অঙ্গীকার করতে বাধ্য করার নির্দেশ দেন। যাইহোক, হোসাইন এটা করতে অস্বীকার করেন যিনি বিশ্বাস করতেন যে ইয়াজিদ ইসলামের শিক্ষার বিরুদ্ধে গিয়েছে ও মুহাম্মদের সুন্নাহ পরিবর্তন করেছে। তাই তিনি তার পরিবার, তার ছেলে, ভাই ও হাসানের ছেলেদের সাথে মক্কায় আশ্রয় নেওয়ার জন্য মদিনা ত্যাগ করেন।
মক্কায় পৌঁছে হোসাইন জানতে পারেন যে ইয়াজিদ হজের সময় তাকে হত্যা করার জন্য ঘাতক পাঠিয়েছে। শহর ও কাবার পবিত্রতা রক্ষার জন্য হোসাইন তার হজ পরিত্যাগ করেন এবং সেখানকার পরিস্থিতি যে প্রতিকূলতার দিকে মোড় নিয়েছে তা বুঝতে না পেরে তার সঙ্গীদের কুফায় যাওয়ার পথে তাকে অনুসরণ করতে উৎসাহিত করেছিলেন।
সেখানে যাওয়ার পথে হোসাইন দেখতে পান যে তার দূত মুসলিম ইবনে আকিল কুফায় নিহত হয়েছেন ও উবায়দুল্লাহ ইবনে যিয়াদের সেনাবাহিনীর অগ্রগামী অংশের মুখোমুখি হয়েছেন। তিনি কুফার সেনাবাহিনীকে সম্বোধন করে তাদের স্মরণ করিয়ে দেন যে তারা তাকে সেখানে আসার জন্য আমন্ত্রণ জানিয়েছিলো কেননা তারা ইমামহারা ছিলো ও তাদের বলেছিলেন যে তিনি তাদের সমর্থন নিয়ে কুফায় যেতে চান; যাইহোক, যদি তারা তার আগমনের বিরোধিতা করে তবে তিনি মক্কায় ফিরে যাবেন বলে জানান। সেনাবাহিনী তাকে অন্য পথ নিতে অনুরোধ করলে তিনি বাম দিকে গিয়ে কারবালায় পৌঁছেন, যেখানে সেনাবাহিনী তাকে পানি পাওয়া কঠিন এমন স্থানে থামতে বাধ্য করে।
অঞ্চলপতি উবায়দুল্লাহ ইবনে যিয়াদ কুফার সেনাবাহিনীর প্রধান উমর ইবনে সা'দকে হোসাইন ও তার সমর্থকদেরকে ইয়াজিদের আনুগত্যের শপথ করার সুযোগ দেওয়ার জন্য পুনরায় নির্দেশ দেন। তিনি উমর ইবনে সা'দকে হোসাইন ও তার অনুসারীদেরকে ফোরাতের পানি পাওয়া থেকে বিরত রাখার নির্দেশ দেন। পরদিন সকালে উমর ইবনে সা'দ কুফার সেনাবাহিনীকে যুদ্ধ করার উদ্দেশ্যে সাজাতে শুরু করে।
কারবালার যুদ্ধ ১০ অক্টোবর ৬৮০ সাল (১০ মুহররম ৬১ হিজরি) সূর্যোদয় থেকে সূর্যাস্ত পর্যন্ত স্থায়ী হয়েছিলো। হোসাইনের ছোট সঙ্গী ও পরিবারের সদস্যগণ (প্রায় ৭২ জন পুরুষ এবং মহিলা ও শিশু) উমর ইবনে সা'দের সেনাবাহিনীর বিরুদ্ধে যুদ্ধ করে ও পান করার অনুমতি না দেওয়া ফোরাতের কাছে নিহত হয়। প্রখ্যাত ঐতিহাসিক আবু রায়হান আল-বেরুনি বলেন:
উমাইয়া সৈন্যরা হোসাইন ও তার পুরুষ অনুসারীদের হত্যা করার পর তারা তাঁবু লুট করেছিলো, মহিলাদের গহনা খুলে নিয়েছিল ও জয়নুল আবিদিন নামাজের সময় যে চামড়ার উপর সেজদা করতো তা ছিনতাই করেছিলো। হোসাইনের বোন জয়নবকে ক্রীতদাস মহিলাদের সাথে দামেস্কে শাসকের কাছে নিয়ে যাওয়া হয় যেখানে এক বছর পর মদিনায় ফিরে যাওয়ার অনুমতি দেওয়ার আগ পর্যন্ত তাকে বন্দী করে রাখা হয়েছিলো।
তাৎপর্য
হোসাইন ইবনে আলীর স্মরণে প্রথম সমাবেশ (মজলিস) কারাগারে জয়নবের দ্বারা অনুষ্ঠিত হয়েছিলো বলে জানা যায়। দামেস্কে তিনি একটি মর্মস্পর্শী বক্তৃতাও দিয়েছেন বলে জানা গেছে। কারাদণ্ডের মেয়াদ শেষ হয়েছিলো যখন প্রায়শই নিজ বাবাকে দেখতে পাওয়ার জন্য ক্রন্দনরত হোসাইনের চার বছর বয়সী কন্যা রুকাইয়াহ বিনতে হুসাইন সম্ভবত তার বিকৃত মাথা দেখে বন্দী অবস্থায় মারা যান। তার মৃত্যুতে শহরে তোলপাড় সৃষ্টি হয় ও বিদ্রোহের ভয়ে ইয়াজিদ বন্দীদের মুক্ত করে।
ইগনাক গোল্ডজিহারের মতে,
ইমাম জয়নুল আবিদীন নিম্নোক্ত কথাগুলো বলেছেন:
হোসাইনের কবর তার মৃত্যুর কয়েক বছরের মধ্যে শিয়া মুসলমানদের তীর্থস্থানে পরিণত হয়। জিয়ারত আশুরা নামে পরিচিত ইমাম হোসাইন ও অন্যান্য কারবালার শহীদদের মাজারে তীর্থযাত্রার একটি ঐতিহ্য দ্রুত বিকাশ লাভ করে। উমাইয়া ও আব্বাসীয় খলিফারা এই মাজার নির্মাণে বাধা দেওয়ার প্রচেষ্টা ও তীর্থযাত্রাকে নিরুৎসাহিত করতেন। ৮৫০-৮৫১ সালে আব্বাসীয় খলিফা মুতাওয়াক্কিল দ্বারা সমাধি ও এর বর্ধিত অংশগুলো ধ্বংস করা হয় ও শিয়া তীর্থযাত্রাদের মাজারে নিষিদ্ধ ছিলো, তবে কারবালা ও নাজাফের মাজারগুলো ৯৭৯-৮০ সালে বুয়াহীয় আমির আদুদ আল-দৌলা দ্বারা নির্মিত হয়েছিলো।
হোসাইনের শাহাদাতের স্মরণে জনসাধারণের আচার-অনুষ্ঠান প্রাথমিক পর্যায়ের তীর্থস্থানগুলো থেকেই গড়ে ওঠে। বাগদাদে বুয়া রাজবংশের হয়ে মুইজ আদ-দৌলা আশুরার একটি জনসাধারণের পালনকার্যে দায়িত্ব পালন করেন। মিশরে ফাতিমীয় খলিফা আল-আজিজের দ্বারাও এই দিবসের স্মৃতিচারণকে উৎসাহিত করা হয়েছিলো। সাফাভিদের দ্বারা সরকারি ধর্ম হিসেবে ইসনা আশারিয়ার স্বীকৃতির সাথে সাথে মুহররমের প্রথম দশ দিন জুড়ে মুহররমের মাতম প্রসারিত হয়। থাম্ব| [[উসমানীয় সাম্রাজ্য|উসমানীয় সাম্রাজ্যে জাফরি, কিজিলবাশ আলবি-তুর্কি ও বেকতাশিদের একত্রে দিবস উদযাপন ]] উসমানীয় সাম্রাজ্যের সময় জাফরি, কিজিলবাশ আলবি-তুর্কি ও বেকতাশিরা আশুরার দিনটিকে স্মরণ করতো। এটি ইমামিয়া শিয়া ও আলবিদের জন্য বিশেষ তাৎপর্যপূর্ণ যারা তৃতীয় ইমাম হোসাইনকে (মুহাম্মদের নাতি) আহলে আল-বাইত ও মুহাম্মদের সঠিক উত্তরসূরি বলে মনে করে।
কামরান স্কট আগায়ির মতে "আশুরার প্রতীক এবং আচার-অনুষ্ঠানগুলো সময়ের সাথে সাথে বিবর্তিত হয়েছে ও বিভিন্ন মানুষের কাছে বিভিন্ন বিষয় নির্দেশ করে থাকে। যাইহোক, আশুরার প্রতীকবাদের মূলে রয়েছে একদিকে জাগতিক অন্যায় ও দুর্নীতি এবং অন্যদিকে ঈশ্বরকেন্দ্রিক ন্যায়বিচার, তাকওয়া, ত্যাগ ও অধ্যবসায়ের মধ্যে নৈতিক দ্বিধাদ্বন্দ্ব। এছাড়াও শিয়া মুসলমানরা আশুরার মর্মান্তিক ঘটনার স্মরণকে আধ্যাত্মিক বা অতীন্দ্রিয় উপায়ে আল্লাহর উপাসনার একটি গুরুত্বপূর্ণ উপায় বলে মনে করে।"
শিয়া মুসলমানরা আশুরাতে তীর্থযাত্রা করে, যেমনটি তারা চল্লিশ দিন পর আরবাইনে মাশহাদ আল-হুসায়েনে ও ঐতিহ্যগতভাবে হোসাইনের সমাধি বলে মনে করা ইরাকের কারবালার মাজার করে। এটি একটি স্মরণীয় দিন ও এই দিনে শোকের পোশাক পরা হয়। এটি দুঃখের ও ব্যক্তির মৃত্যুর জন্য সম্মান দেখানোর একটি সময় এবং আত্ম-প্রতিফলনের একটি সময় যখন একজন মুমিন নিজেকে সম্পূর্ণরূপে হোসাইনের শোকের জন্য সমর্পণ করে। শিয়া মুসলমানরা গান শোনা বা বাজানো থেকে বিরত থাকে কারণ আরবি সংস্কৃতি সাধারণত মৃত্যু অনুষ্ঠানের সময় গান বাজানোকে অশালীন বলে মনে করে। তারা এই তারিখে বিবাহ বা আনন্দ অনুষ্ঠানের পরিকল্পনা করে না। পরিবর্তে তারা কান্নাকাটি করে শোক করে ও বিয়োগান্তক ঘটনার স্মৃতিচারণ এবং হোসাইন ও তার পরিবারকে কীভাবে শহীদ করা হয়েছিলো সে সম্পর্কে গল্পের সংকলন শ্রবণ করে। এটি তাদের হোসাইনের কষ্ট ও শাহাদাত এবং ইসলামকে বাঁচিয়ে রাখার জন্য তিনি যে আত্মত্যাগ করেছিলেন তার সাথে সংযুক্ত করার উদ্দেশ্যে করা হয়। হোসাইনের শাহাদতকে শিয়া মুসলমানরা অন্যায়, অত্যাচার ও নিপীড়নের বিরুদ্ধে সংগ্রামের প্রতীক হিসেবে ব্যাপকভাবে ব্যাখ্যা করে। শিয়া মুসলমানরা বিশ্বাস করে যে কারবালার যুদ্ধ ছিল ভালো ও মন্দ শক্তির মধ্যে, হোসাইন ভালো এবং ইয়াজিদ মন্দের প্রতিনিধিত্ব করে।
শিয়া ইমামরা জোর দিয়ে বলেন যে আশুরাকে আনন্দ ও উৎসবের দিন হিসেবে পালন করা উচিত নয়। অষ্টম শিয়া ইমাম আলী আর-রিদার মতে এটি অবশ্যই বিশ্রাম, দুঃখের দিবস ও এটাকে পার্থিব বিষয়গুলোকে সম্পূর্ণ অগ্রাহ্য করার দিবস হিসেবে পালন করা উচিত।
আশুরার সাথে সম্পর্কিত কিছু অনুষ্ঠান "ইমামবাড়া" ও হুসাইনিয়া নামে পরিচিত বিশেষ জামাত হলে অনুষ্ঠিত হয়।
আহাজারি অনুষ্ঠান
আহাজারি (ফার্সি: عزداری) এর অর্থ হল শোক এবং বিলাপ, এই শব্দটি ও মজলিশে আজা বিশেষভাবে ইমাম হোসাইনের শাহাদাতের স্মরণ অনুষ্ঠানের জন্য ব্যবহৃত হয়। এটি আজা-ই হুসায়েন নামেও পরিচিত, এর মধ্যে রয়েছে শোকসভা, বিলাপ, মাতম ও এমন সমস্ত কাজ যা শোক প্রকাশ করে এবং সর্বোপরি ইয়াজিদ যা দাবি করেছিলো তার বিরুদ্ধে ব্যাহতি। থাম্ব|আশুরার মিছিলে ব্যবহারের জন্য অনুষ্ঠান দ্রব্য। সিরিয়া, ১৯৭৪ সালের আগে এই রীতিনীতি হোসাইন ও তার পরিবারের সাথে একাত্মতা দেখায়। এগুলোর মাধ্যমে লোকজন হোসাইনের মৃত্যুতে শোক প্রকাশ করে এবং এই সত্যের জন্য দুঃখ প্রকাশ করে যে তারা হোসেন ও তার পরিবারকে বাঁচানোর যুদ্ধে উপস্থিত ছিল না।
তুবাইরিজ মিছিল
তুবাইরিজ মিছিল হলো একটি আশুরা অনুষ্ঠানের নাম যেখানে তুবাইরিজের আশেপাশের লক্ষ লক্ষ লোক ইমাম হোসেনের মাজারের দিকে ২২ কিমি দৌড় ও মাতম করে। এই অনুষ্ঠানটিকে বিশ্বের সবচেয়ে বড় ধর্মীয় অনুষ্ঠান হিসেবে বিবেচনা করা হয়। আল সৈয়দ মোহাম্মদ মেহেদী বাহরুল উলূম এই অনুষ্ঠানে হুজ্জাত বিন হাসান উপস্থিত ছিলেন বলে উদ্ধৃত করার পর থেকে এর গুরুত্ব বেড়েছে।
ইতিহাস
তুবাইরিজ প্রথম ১৮৫৫ সালের আশুরাতে পরিচালিত হয়েছিল যখন শোক অনুষ্ঠান ও হোসাইন বিন আলীর হত্যার বয়ানের পরে সৈয়দ সালেহ কাজভিনির বাড়িতে থাকা লোকেরা শোক ও দুঃখে এতটাই কেঁদেছিল যে তারা সৈয়দ সালেহকে তার সমবেদনা জানাতে ইমামের মাজারে ছুটে যেতে বলেছিলো। সৈয়স সালেহ তাদের অনুরোধ মেনে নিয়ে সকল মুরব্বিদের সাথে মাজারে যান।
মিছিলে নিষেধাজ্ঞা
১৯৯১ থেকে ২০০৩ সালের মধ্যে সাদ্দাম হোসেনের বাথ শাসনের সময় এই মিছিল নিষিদ্ধ করা হয়েছিলো। যাইহোক, নিষেধাজ্ঞা সত্ত্বেও তুবাইরিজ তখনো অব্যাহত ছিলো ও সরকার অনেক অংশগ্রহণকারীদের মৃত্যুদন্ড কার্যকর করে। ২০০৩ সালের পর আবার এই মিছিল করার অনুমতি দেওয়া হয় ও ইরাকের বাইরে থেকে এই মিছিলে অংশগ্রহণ ক্রমাগত বৃদ্ধি পেয়েছে।
জনপ্রিয় রীতিনীতি
প্রায় ১২ শতাব্দী পরে কারবালার যুদ্ধের গল্পকে ঘিরে পাঁচটি প্রধান ধরণের অনুষ্ঠান তৈরি করা হয়েছিলো। এই আচার-অনুষ্ঠানের মধ্যে রয়েছে স্মৃতিচারণ সভা (মজলিশুল তাজিয়া); কারবালায় হোসাইন সমাধি পরিদর্শন বিশেষ করে আশুরা ও যুদ্ধের পর চল্লিশতম দিনে (জিয়ারত আশুরা ও জিয়ারত আল-আরবাইন); সর্বজনীন শোক মিছিল (আল-মাওয়াকিব আল-হুসাইনিয়া); একটি নাটক হিসাবে যুদ্ধের উপস্থাপনা (শাবিহ); এবং ব্যক্তিগত আত্মনিগ্রহ (ততবীর)। কিছু শিয়া মুসলমান বিশ্বাস করে যে আশুরাতে অংশ নিলে তাদের পাপ ধুয়ে যায়। একটি জনপ্রিয় শিয়া প্রবাদ আছে যে "হোসাইনের জন্য একটি অশ্রু ঝরানো একশত পাপ ধুয়ে দেয়"।
শিয়া মুসলমানদের জন্য আশুরা স্মরণ করা হলো তীব্র শোক ও দুঃখের ঘটনা। শোকার্তরা হোসাইনের শাহাদাতের স্মরণে একটি মসজিদে শোকাহত ও কাব্যিক আবৃত্তি যেমন মর্সিয়া, নুহা, লাতমিয়া ও সোয়াজ পরিবেশন করে, তারা ঢোল পিটিয়ে এবং "ইয়া হুসেন" বলতে বলতে বিলাপ ও শোক প্রকাশ করে। ওলামারাও হোসাইনের ব্যক্তিত্ব এবং ইসলামে অবস্থান ও তার বিদ্রোহের ইতিহাসের বিষয়বস্তু সম্পর্কে বক্তৃতা দেন। মসজিদের শেখ কারবালার যুদ্ধের গল্পটি পুনরায় বর্ণনা করেন যাতে তার শ্রোতারা হোসাইন এবং তার পরিবারের দ্বারা সহ্য করা বেদনা ও দুঃখকে আবার জাগিয়ে তুলতে পারে এবং তারা মাকতাল আল-হুসাইন পাঠ করে। ইরান, ইরাক এবং পারস্য উপসাগরের আরব রাষ্ট্রগুলোর মতো কিছু জায়গায় তাজিয়া হিসেবে আবেগপূর্ণ নাটক পরিবেশিত হয় যা কারবালার যুদ্ধ ও ইয়াজিদের হাতে হোসাইনের দুঃখকষ্ট ও শাহাদতকে পুনর্ব্যক্ত করে। থাম্ব| ১৯৫০-এর দশকে [[পোর্ট অব স্পেন|পোর্ট অফ স্পেনের হোসাইয়ে একটি তাদজাহ]] ক্যারিবীয় দ্বীপপুঞ্জের ত্রিনিদাদ ও টোবাগো ও জ্যামাইকাতে স্থানীয়ভাবে 'হুসে' বা হোসাই নামে পরিচিত অনুষ্ঠান আশুরা উপলক্ষে মুহাম্মদের নাতিকে স্মরণ করতে পারে, তবে উদযাপনটি রোমান ক্যাথলিক, হিন্দুধর্ম ও ব্যাপটিস্ট আন্দোলন সহ অন্যান্য ধর্মের প্রভাব গ্রহণ করে এটি বিভিন্ন সংস্কৃতি ও ধর্মের মিশ্রণে পরিণত হয়েছে। পারস্পরিক শ্রদ্ধা ও সহনশীলতার পরিবেশে এই অনুষ্ঠানে মুসলিম ও অমুসলিম উভয়েই অংশগ্রহণ করে। স্মৃতিচারণ অনুষ্ঠানের সময়কালের জন্য মসজিদ ও ব্যক্তিদের জন্য নির্দিষ্ট রাতে প্রত্যেকের জন্য বিনামূল্যে খাবার (নাজরি বা ভোটি খাবার) সরবরাহ করার প্রথা রয়েছে।
কিছু কিছু ঐতিহ্যবাহী আত্মনিগ্রহ আচার-অনুষ্ঠানে যেমন তলোয়ার জানি ( তলোয়ারের মাতম বা কখনও কখনও ততবির ) একটি তলোয়ার ব্যবহার করা হয়। অন্যান্য আচার-অনুষ্ঠান, যেমন জঞ্জির জানি বা জঞ্জির মাতম-এ একটি জঞ্জির (ব্লেডযুক্ত একটি চেইন) ব্যবহার করে। এটি বিতর্কিত হতে পারে ও কিছু শিয়া ধর্মগুরুরা এই অনুশীলনটিকে নিন্দা করেছেন এই বলে যে "এটি তাদের সম্প্রদায়ের একটি পশ্চাদপদ ও নেতিবাচক ভাবমূর্তি তৈরি করে।" পরিবর্তে যাদের প্রয়োজন তাদের জন্য রক্ত দান করতে ঈমানদারদের অনুপ্রাণিত করা হয়। কিছু শিয়া মুসলমান রক্তদান ("কামে জানি") এবং নিজেদের আত্মনিগ্রহ করে এই ঘটনা পালন করে।
সামাজিক-রাজনৈতিক দিক
ইরানের সাংবিধানিক বিপ্লবের সময়কাল (১৯০৫–১৯১১) থেকে ইরানের শোক সমাবেশগুলো ক্রমবর্ধমানভাবে একটি রাজনৈতিক দিকে বাঁক নিয়েছিলো, প্রচারকরা ইমাম হোসাইনের শত্রু তথা উমাইয়াদের সাথে সেই সময়ের অত্যাচারীদের তুলনা করেছিলো।
১৯৭৮–৭৯ সালের ইসলামি বিপ্লবের পূর্ববর্তী বছরগুলোয় এবং সেইসাথে বিপ্লবের সময়ও এই স্মৃতির রাজনৈতিক কার্যকারিতা অত্যন্ত উল্লেখযোগ্য ছিলো। উপরন্তু ইমাম হোসাইনের সাথে মুসলিম বিপ্লবীদের অন্তর্নিহিত আত্ম-পরিচয় শহীদের আর্চনা প্রস্ফুটিত হওয়ার দিকে পরিচালিত করে, যা সম্ভবত সবচেয়ে স্পষ্টভাবে প্রকাশ করেছে তেহরানের দক্ষিণে অবস্থিত বিপ্লব ও ইরাকের বিরুদ্ধে যুদ্ধের শহীদদের সমাধিস্থল বেহেশত-ই জহরা নামক বিশাল কবরস্থান।
অন্যদিকে কিছু সরকার আশুরাকে স্মরণকে নিষিদ্ধ করেছে। ১৯৩০-এর দশকে রেজা শাহ ইরানে এটি নিষিদ্ধ করেছিলেন। সাদ্দাম হোসেনের শাসনামল এটিকে একটি সম্ভাব্য হুমকি হিসেবে দেখেছিলো ও বহু বছর ধরে আশুরার অনুষ্ঠান নিষিদ্ধ রেখেছিলো। ১৮৮৪ সালের হোসাই গণহত্যার সময় ত্রিনিদাদ ও টোবাগোতে ২২ জন লোক নিহত হয়েছিলো যখন বেসামরিক ব্যক্তিরা ব্রিটিশ ঔপনিবেশিক কর্তৃপক্ষের অমান্য করে স্থানীয়ভাবে হোসাই নামে পরিচিত আশুরার অনুষ্ঠান করার চেষ্টা করেছিলো।
আশুরার সময় সন্ত্রাসী হামলা
আশুরার দিনে বেশ কয়েকটি দেশে শিয়া মুসলমানদের বিরুদ্ধে সন্ত্রাসী হামলা হয়েছে যা শিয়াদের ইতিহাসে একটি "আকর্ষণীয়" প্রতিক্রিয়া সৃষ্টি করেছে।
"সৈয়দ আহমদের কুরটনাকারী দ্বিতীয় দলটি শিয়া প্রভাবের বিরুদ্ধে উদ্ভূত হয়েছিলো। তিনি বিশেষ করে মুহররমের শোক অনুষ্ঠানের সময় মিছিলে তোলা কারবালার শহীদদের সমাধির প্রতিলিপি, তাজিয়া পালন ত্যাগ করার জন্য মুসলমানদের প্রতি আহ্বান জানান। মুহাম্মদ ইসমাঈল লিখেছেন, 'একজন সত্যিকারের ঈমানদারের জোরপূর্বক তাজিয়া ভাঙাকে মূর্তি ধ্বংস করার মতই পুণ্য বলে মনে করা উচিত। যদি সে নিজে সেগুলো ভাঙতে না পারে, তবে সে অন্যকে তা করতে আদেশ করুক। যদি এটি তার ক্ষমতার বাইরেও হয় তবে তাকে অন্তত তার সমস্ত হৃদয় ও আত্মা দিয়ে তাদের ঘৃণা ও বিদ্বেষ করতে দিন।' সৈয়দ আহমদ নিজেই নিঃসন্দেহে যথেষ্ট অত্যুক্তি সহ বলেছেন, তাজিয়া রাখা হাজার হাজার ইমামবারা ভবন ভেঙে ফেলা হয়েছে।"
পিনাকী চৌধুরী
পিনাকী চৌধুরী (জন্ম: ১৯৪০) হলেন তবলা বাদক। ওস্তাদ কেরামাতুল্লাহ খান এবং লন্ডনে কিংবদন্তি পণ্ডিত রবিশঙ্করের সাথে তবলা বাজিয়েছিলেন।
জীবনী
উজ্জ্বল একাডেমিক কেরিয়ারটি যাদবপুর বিশ্ববিদ্যালয়ে পদার্থবিজ্ঞানের পড়াশোনা করেন। লন্ডন বিশ্ববিদ্যালয়ের বৈদ্যুতিক প্রকৌশল কোর্সের কাজ করেছেন।একজন উদ্যোক্তা হিসাবে তার পেশাগত জীবন উল্লেখযোগ্যভাবে সফল হয়েছিল। পরবর্তীতেে তিনি পরিচালক হিসেবে চলচ্চিত্র কাজ করা শুরু করন।বাংলা ভাষায় সেরা ফিচার চলচ্চিত্রের জন্য দুটি জাতীয় পুরষ্কারে ভূষিত করা হয়, প্রথমটি ১৯৯৬ সালে 'শোঙ্গাথ' এর জন্য এবং ২০০৭ সালে 'বালিগঞ্জ কোর্ট' এর জন্য। পিনাকী চৌধুরী বিভিন্ন উল্লেখযোগ্য চলচ্চিত্রে সদস্য হিসাবে সম্মানিত হন এবং জুরি বোর্ডের চেয়ারম্যানও ছিলেন।
কলিকাতা লিটল ম্যাগাজিন লাইব্রেরি ও গবেষণা কেন্দ্র
কলিকাতা লিটল ম্যাগাজিন লাইব্রেরি ও গবেষণা কেন্দ্র ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি বেসরকারী গ্রন্থাগার। মূলতঃ পত্র-পত্রিকা সংরক্ষণ ও পঠন-পাঠনের উদ্দেশ্যে সন্দীপ দত্ত ১৯৭৮ খ্রিস্টাব্দের ২৩শে জুন ব্যক্তিগত উদ্যোগে সামান্য কয়েকটি পত্র-পত্রিকা নিয়ে এই গ্রন্থাগার চালু করেন, যা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে।
প্রতিষ্ঠা
১৯৭২ খ্রিস্টাব্দে কলকাতার স্কটিশ চার্চ কলেজের একুশ বছর বয়সী বাংলা বিভাগের ছাত্র সন্দীপ দত্ত ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলির প্রতি চূড়ান্ত অবহেলা ও সংরক্ষণের অভাব লক্ষ্য করেন। কলকাতার সবচেয়ে বড় গ্রন্থাগারে পত্র-পত্রিকার এই অবস্থা দেখে সন্দীপ দত্ত ব্যক্তিগত উদ্যোগে শুধুমাত্র পত্র পত্রিকার পঠন-পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠার সিদ্ধান্ত নেন। এই বছর ২৭ থেকে ৩০শে সেপ্টেম্বর, তিনি নিজের বাড়ীতে ৭৫০টি পত্র-পত্রিকা নিয়ে একটি প্রদর্শনী করেন। ১৯৭৬ খ্রিস্টাব্দে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করেন। ১৯৭৮ খ্রিস্টাব্দের ২৩শে জুন মাসে কলকাতার ১৮/এম টেমার লেনে তাঁর পৈতৃক বাড়ির একতলায় তিনি বাংলা সাময়িকপত্র পাঠাগার ও গবেষণা কেন্দ্র নামক একটি গ্রন্থাগার স্থাপন করেন। ১৯৭৯ খ্রিস্টাব্দের ৮ই মে গ্রন্থাগারটির সদস্যপদ জনগণের জন্য উন্মুক্ত করা হয়। ১৯৯৬ খ্রিস্টাব্দে এই প্রতিষ্ঠানকে নথীভুক্ত করা হয় এবং নতুন নামকরণ করা হয় কলিকাতা লিটল ম্যাগাজিন লাইব্রেরি ও গবেষণা কেন্দ্র। এই বছর (২০১৭) লাইব্রেরি চার দশক পূর্ণ করবে।
সংগ্রহ
সন্দীপ দত্ত দেড় হাজার সাময়িকী পত্র-পত্রিকা নিয়ে তাঁর গ্রন্থাগার শুরু করেন। বর্তমানে এই গ্রন্থাগারে বাংলা, ইংরেজি ও হিন্দি ভাষায় ছয় হাজার সাময়িকী পত্র-পত্রিকা ও দুই হাজার কাব্যগ্রন্থ রয়েছে। এই পাঠাগারে সবুজপত্র, কল্লোল, লাঙ্গল, সংহতি, প্রগতি, ময়ুখ, কালি কলম, পরিচয়, বঙ্গলক্ষ্মী, নবযুগ, ধুমকেতু, নাচঘর, পূর্বাশা, কবিতা, চতুরঙ্গ, অরণি, সমসাময়িক, গল্পভারতী ইত্যাদি দুর্লভ ও বিখ্যাত পত্রপত্রিকা রয়েছে। হাংরি আন্দোলনের বুলেটিন, ম্যানিফেস্টো, পত্রিকা ইত্যাদি কেবল এই গবেরষণাগারে সংরক্ষণ করা হয়েছে।
দীপ নারায়ণ সিনহা
দীপ নারায়ণ সিনহা ছিলেন ১৯৬৬ থেকে ১৯৭০ সাল পর্যন্ত কলকাতা হাইকোর্টের প্রধান বিচারপতি। তিনি পশ্চিমবঙ্গের ভারপ্রাপ্ত রাজ্যপালও ছিলেন।
থায়োলাইসিস
থায়োলাইসিস হল একটি থায়োল (আর-এসএইচ) এর সাথে বিক্রিয়া যা একটি যৌগকে দুটি ভাগে বিভক্ত করে। থায়োলাইসিসে পণ্যগুলির মধ্যে একটিতে কোএনজাইম এ যুক্ত করা হয়। এই প্রতিক্রিয়া হাইড্রোলাইসিসের সমান, যা থায়োলের পরিবর্তে পানি থাকে। এই বিক্রিয়াটি ফ্যাটি অ্যাসিডের β-অক্সিডেশনে দেখা যায়। নিউক্লিওফিল হিসাবে বেনজিল মারপাটানের সাথে কনডেন্সড ট্যানিনের ডিপলিমারাইজেশনকেও থায়োলাইসিস বলা হয়। কেন্দ্র|ফ্রেম| থায়োলাইসিসের উদাহরণ (থায়োল: কোএ-এসএইচ)
ভাটি, দিল্লি
ভাটি (Bhati) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর।
থায়োলাইসিস
তথ্যসূত্র
"থায়োলাইসিস"; ফার্লেক্স পার্টনার মেডিকেল ডিকশনারি (২০ এপ্রিল ২০২১) https://medical-dictionary.thefreedictionary.com/thiolysis
ভাটি, দিল্লি
জনসংখ্যার উপাত্ত
ভারতের ২০০১ সালের আদমশুমারি অনুসারে ভাটি শহরের জনসংখ্যা হল ১৫,৮৮২ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৪৭%, । পুরুষদের মধ্যে সাক্ষরতার হার ৫৯%, এবং নারীদের মধ্যে এই হার ৩৩%। সারা ভারতের সাক্ষরতার হার ৫৯.৫%, তার চাইতে ভাটি এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
সিম্ফনি এক্সপ্লোরার জেড৫
সিম্ফোনি এক্সপ্লোরার জেড৫ হচ্ছে একটি এনড্রয়েড চালিত মোবাইল ফোন। এটি উৎপাদন করেছে সিম্ফোনি মোবাইল কোম্পানি। মোবাইলটি ২০১৫ সালের জানুয়ারিতে অবমুক্ত করা হয়।
দাভিদ দি দোনাতেল্লো
দাভিদ দি দোনাতেল্লো (বাংলায়: দোনাতেল্লোর দাভিদ) হল লাক্কাদেমিয়া দেল সিনেমা ইতালিয়ানো (ইতালীয় চলচ্চিত্র একাডেমি) কর্তৃক প্রদত্ত বার্ষিক চলচ্চিত্র পুরস্কার। ইতালীয় ভাস্কর দোনাতেল্লোর দাভিদ মূর্তির নামানুসারে এই পুরস্কারের নামকরণ করা হয়। ১৯৫৬ সাল থেকে ইতালীয় এবং বিদেশি চলচ্চিত্রের জন্য এই পুরস্কার প্রদান করা হচ্ছে। বর্তমানে ২২টি বিভাগে এই পুরস্কার প্রদান করা হয়। এটি একাডেমি পুরস্কার বা অস্কারের সমতুল্য।
ইতিহাস
একাডেমি পুরস্কারের মানদণ্ড অনুসরণ করে ১৯৫৫ সালে দাভিদ দি দোনাতেল্লো প্রবর্তিত হয়, ১৯৫৬ সালের ৫ই জুলাই রোমে প্রথমবার এই পুরস্কার প্রদান করা হয়।
চিকিৎসকের সাক্ষাৎ
চিকিৎসকের সাক্ষাৎ বলতে কোনও রোগের লক্ষণ বা মূল কারণের চিকিৎসার জন্য বা পরামর্শের জন্য রোগীর সাথে চিকিৎসকের বৈঠককে বোঝায়।
চিকিৎসকের সাথে সাক্ষাতের একাধিক কারণ থাকতে পারে। স্বাস্থ্যের জন্য সাধারণ ডাক্তারি পরীক্ষা হতে পারে। কিংবা চলমান স্বাস্থ্য সমস্যার ব্যাপারে রক্ষণাবেক্ষণমূলক সাক্ষাৎ হতে পারে। অনেক সময় নতুন কোনও উপসর্গ বা সমস্যা নিয়ে কথা হতে পারে। আবার স্বাস্থ্যের কোনও বড় ধরনের পরিবর্তন (যেমন গর্ভধারণ, মৃত্যু, খাদ্যগ্রহণের অভ্যাস বা জীবনধারায় আমূল পরিবর্তন) নিয়ে আলোচনা হতে পারে।
একজন চিকিৎসক শারীরস্থান (অর্থাৎ দেহের অঙ্গ-প্রত্যঙ্গের কাঠামো ও অবস্থান), শারীরবিজ্ঞান বা শারীরবৃত্ত (অর্থাৎ শরীর অঙ্গ-প্রত্যঙ্গগুলি কীভাবে কাজ করে), রোগবিজ্ঞান (শারীরস্থান ও শারীরবৃত্তে কী সমস্যা হতে পারে) এবং মনোবিজ্ঞান (মন ও আচরণ) --- এই চারটি মৌলিক ভিত্তির উপর নির্ভর করে রোগনির্ণয় করেন। এছাড়া রোগীর আর্থ-সামাজিক-রাজনৈতিক প্রতিবেশও (যেমন, চাকুরি বা কাজের চাপ, পরিবার, বিশ্বাস, ইত্যাদি) রোগীর স্বাস্থ্যের অবস্থা সম্পর্কে অতি গুরুত্বপূর্ণ চাবিকাঠি হতে পারে এবং এগুলি ভবিষ্যতে রোগ ব্যবস্থাপনার ক্ষেত্রেও তাৎপর্যপূর্ণ।
একজন রোগী সাধারণত এক বা একাধিক স্বাস্থ্য সমস্যা নিয়ে ডাক্তারের কাছে হাজির হন, যাকে লক্ষণ বা উপসর্গ বলে। রোগী উপসর্গ সংক্রান্ত বিভিন্ন বিস্তারিত বিবরণ লিখে রাখলে সাক্ষাৎ বেশি কার্যকর হবার সম্ভাবনা বেড়ে যায়। যেমন উপসর্গটি হলে দেহে কীরকম অনুভূতি হয়, কখন উপসর্গটি প্রকাশ পায়, কতক্ষণ এটি বিদ্যমান থাকে, কী করলে উপসর্গ খারাপের দিকে মোড় নেয়, কী করলে উপসর্গ উপশম হয়, ইত্যাদি। অনেক সময় চিকিৎসক রক্ত পরীক্ষা, রঞ্জনরশ্মি (এক্স-রে) পরীক্ষা ইত্যাদি আগে থেকেই রোগীকে করে আসতে বলতে পারেন। এগুলি সাক্ষাতের যথেষ্ট আগে সম্পন্ন করতে হয়, যাতে এগুলির ফলাফল সাক্ষাতের আগেই প্রস্তুত করা যায়। চিকিৎসক এরপর সাক্ষাতের সময় পদ্ধতিমূলকভাবে রোগনির্ণয় করার চেষ্টা করেন। তিনি রোগীর লক্ষণ-উপসর্গ সম্পর্কে আরও বিস্তারিত তথ্য আহরণ করেন, রোগীর অতীতের স্বাস্থ্যের অবস্থা সম্পর্কে খোঁজ নেন, রোগীর বর্তমান জীবনযাপনের পরিবেশ ও ধারা সম্পর্কে অবহিত হন। এরপর চিকিৎসক তন্ত্রীয় পর্যালোচনা সম্পাদন করেন, অর্থাৎ রোগীর দেহের প্রতিটি প্রধান তন্ত্রের উপরে কিছু পূর্ব-নির্ধারিত পর্যায়ক্রমিক প্রশ্নের উত্তর নেবার চেষ্টা করেন যেমন সামগ্রিক স্বাস্থ্য সম্পর্কিত প্রশ্ন (ওজন হ্রাস), অন্তঃক্ষরাতন্ত্র, হৃদ্‌ ও শ্বসনতন্ত্র, ইত্যাদি। এরপর রোগীর ডাক্তারি পরীক্ষা সম্পাদন করা হয় এবং দরকার হলে অতিরিক্ত চিকিৎসাবৈজ্ঞানিক পরীক্ষার সুপারিশ করা হয়। এইসব তথ্য লিখে রাখা হয় এবং এগুলি থেকে সম্ভাব্য রোগের একটি তালিকা প্রস্তুত করা হয়। সম্ভাব্য রোগগুলিকে সম্ভাবনার ক্রম অনুযায়ী একে একে অনুসন্ধান করা হয়।
এর পরবর্তী কাজ হলো রোগের বা স্বাস্থ্যরক্ষার ব্যবস্থাপনা সংক্রান্ত একটি পরিকল্পনাতে রোগীর সম্মতি আদায় করা। এই পরিকল্পনাতে চিকিৎসার পাশাপাশি রোগীর স্বাস্থ্যের অবস্থার পরিবর্তন কিছুদিন পরপর অনুসরণের পরিকল্পনা থাকে। এই প্রক্রিয়াটির সময় চিকিৎসক বা স্বাস্থ্যসেবা প্রদানকারী কর্মী রোগীকে তার অসুখ বা রোগের কারণ, অগ্রগতি, ফলাফল ও সম্ভাব্য চিকিৎসার ব্যাপারে ব্যাখ্যা প্রদান করেন এবং স্বাস্থ্য রক্ষার জন্য উপদেশ প্রদান করেন।
চিকিৎসকের বিশেষত্ব এখানেই যে তিনি একই ধরনের উপসর্গ বহনকারী অন্যান্য অসুস্থ ও অস্বাভাবিক ব্যক্তিদের উপরে তাঁর জ্ঞানের উপর ভিত্তি করে কী সুস্থ ও স্বাভাবিক তা সম্পর্কে জ্ঞান রাখেন। এর পাশাপাশি ঔষধ ও অন্যান্য চিকিৎসার মাধ্যমে রোগটি নিরাময় বা উপশম করার তাঁর ক্ষমতা পূর্ব-প্রমাণিত, যার বিপরীতে প্রাথমিক পর্যায়ে রোগীর এসমস্ত ব্যাপারে জ্ঞান স্বল্প থাকে।
মার্কিন যুক্তরাষ্ট্রে একজন চিকিৎসক গড়ে প্রতি সপ্তাহে পঞ্চাশ থেকে একশত রোগীর সাথে সাক্ষাৎ করেন। অন্যদিকে একজন রোগী গড়ে বছরে তিনবার চিকিৎসকের সাক্ষাৎ গ্রহণ করেন। সাধারণত চিকিৎসার বিশেষায়িত ক্ষেত্র অনুযায়ী সাক্ষাৎকৃত রোগীর সংখ্যার হেরফের হতে পারে। চিকিৎসকের একটি সাক্ষাতের সময়কাল মোটামুটি ১৩ থেকে ১৬ মিনিট হয়ে থাকে।
আবু সাঈদ এম আহমেদ
আবু সাঈদ এম আহমেদ একজন বাংলাদেশী স্থপতি। তার উল্লেখযোগ্য স্থাপনা হল ঢাকার নগর ভবন এবং যশোরের বাংলাদেশ এয়ার ফোর্স একাডেমি। তিনি বাংলাদেশ স্থপতি ইনস্টিটিউট এর ২১তম কাউন্সিলের সভাপতি ছিলেন । বর্তমানে ইউনিভার্সিটি অফ এশিয়া প্যাসিফিক এর স্থাপত্য বিভাগের প্রধান তিনি ।
প্রাথমিক জীবন
আবু সাঈদ বাংলাদেশের কুমিল্লা জেলার আগ্রায় জন্মগ্রহণ করেন। তার পিতা আব্দুর রশীদ ছিলেন কুমিল্লা শহীদ শামসুল হক পলিটেকনিক্যাল কলেজের অধ্যক্ষ এবং মাতা হেলেনা বেগম একজন গৃহিনী। পাঁচ ভাইবোনের মধ্যে আবু সাঈদ চতুর্থ। স্কুলে পড়াকালীন তিনি টেকনিক্যাল ড্রইংয়ে বেশ আগ্রহী ছিলেন এবং বিভিন্ন মডেল ও ঈদ কার্ড বানাতেন। এছাড়া তিনি স্কাউটিং এর সাথেও জড়িত ছিলেন।
আবু সাঈদ ১৯৭৪ সালে কুমিল্লা জেলা স্কুল থেকে এসএসসি এবং ১৯৭৬ সালে কুমিল্লা ভিক্টোরিয়া কলেজ থেকে এইচএসসি পাস করে। পরে বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। ১৯৮৩ সালে তিনি সেখান থেকে ব্যাচেলর অফ আর্কিটেকচার ডিগ্রি অর্জন করেন। চার বছর ইসিবিএল কনসালটেন্সি ফার্মে চাকরির পর তিনি মাস্টার্স করতে জার্মানি চলে যান। সেখানে তিনি কার্লসরুহেল ইউনিভার্সিটি অফ টেকনোলজি থেকে ১৯৯১ সালে অনার্স পাস করেন এবং একই বিশ্ববিদ্যালয় থেকে ১৯৯৭ সালে মাস্টার্স পাস করেন।
কর্মজীবন
১৯৯১ থেকে ১৯৯৩ সাল পর্যন্ত তিনি কার্লসরুহেল ইউনিভার্সিটির গবেষণা সহকারী হিসেবে কর্মরত ছিলেন। এই বিশ্ববিদ্যালয় থেকে মাস্টার্স সম্পন্ন করে ১৯৯৭ সালে দেশে ফিরে তিনি ইউনিভার্সিটি অফ এশিয়া প্যাসিফিক এ সহকারী অধ্যাপক হিসেবে যোগ দেন। বর্তমানে তিনি এই বিশ্ববিদ্যালয়ের স্থাপত্য বিভাগের প্রধান।
ইমদাদুল হক খোকন
ইমদাদুল হক খোকন একজন বাংলাদেশী নৃত্য পরিচালক এবং নৃত্য পরিকল্পক।   ২০১০ সালে, তিনি মোঘল-এ-আযম চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন।
নির্বাচিত চলচ্চিত্রসমূহ
• বীর পুরুষ - ১৯৮৮
• তুমি আমার - ১৯৯৪
• বিক্ষোভ - ১৯৯৪
• ঘৃনা - ১৯৯৪
• কমান্ডার - ১৯৯৪
• ডন - ১৯৯৪
• আশা ভালবাসা - ১৯৯৫
• এই ঘর এই সংসার - ১৯৯৬
• সত্যের মৃত্য মৃত্য নেই - ১৯৯৬
• দুর্জয় - ১৯৯৬
• স্বপ্নের নায়ক - ১৯৯৭
• বুকের ভিতর আগুন  - ১৯৯৭
• ঝড় - ২০০০
• কস্ট - ২০০০
• ইতিহাস - ২০০২
• হাসন রাজা - ২০০৩
• বিগ বস - ২০০৩
• মুন্না ভাই - ২০০৪
• মমতাজ - ২০০৫
• বাংলার বাঘ - ২০০৫
• পিতার আসন - ২০০৬
• কাবিননামা - ২০০৭
• ক্যাপ্টেন মারুফ - ২০০৭
• স্বামীল সংসার - ২০০৭
• বৌয়ের জালা - ২০০৭
• আমার জান আমার প্রাণ - ২০০৮
• টিপ টিপ বৃষ্টি - ২০০৮
• তোমাকে বউ বানাবো - ২০০৮
• জমিদার বাড়ির মেয়ে - ২০০৮
• এক টাকার বউ - ২০০৮
• যদি বউ সাজো গো - ২০০৮
• ময়না মতির সংসার - ২০০৯
• এবাদত - ২০০৯
পুরস্কার ও মনোনয়ন
জাতীয় চলচ্চিত্র পুরস্কার
বুরারি
বুরারি (Burari) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বুরারি শহরের জনসংখ্যা হল ৬৯,১৮২ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে বুরারি এর সাক্ষরতার হার বেশি।
মহেশচন্দ্র ন্যায়রত্ন
মহেশচন্দ্র ন্যায়রত্ন, মহামহোপাধ্যায়, CIE (২২ ফেব্রুয়ারি ১৮৩৬ – ১২ এপ্রিল ১৯০৬), ভারতীয় সংস্কৃত পণ্ডিত এবং ১৮৭৬ খ্রিস্টাব্দ হতে  ১৮৯৫ খ্রিস্টাব্দ পর্যন্ত কলকাতার  সংস্কৃত কলেজের অধ্যক্ষ ছিলেন। তিনি ঈশ্বরচন্দ্র বিদ্যাসাগরের  সুহৃদ ছিলেন এবং  ঊনবিংশ শতকের বাংলার ও  বাংলার নবজাগরণের এক অনন্য সাধারণ ব্যক্তি ছিলেন।.
জন্ম ও শিক্ষা জীবন
মহেশচন্দ্রের পিতা হরিনারায়ণ তর্কসিদ্ধান্ত শ্রীমদ ভাগবতের প্রসিদ্ধ টীকাকার শ্রীধর স্বামীর বংশধর। তিনি প্রথমে মেদিনীপুর জেলার রায়গঞ্জ প্রসিদ্ধ বৈয়াকরণ ঠাকুরদাস চূড়ামণির নিকট ব্যাকরণ পাঠ সমাপ্ত করেন। তারপর তিনি বিভিন্ন অধ্যাপকের নিকট কাব্য, স্মৃতি, বেদান্ত ও অলংকাশাস্ত্র অধ্যয়ন করে কাশী যান। সেখানে বেদ উপনিষদ ও বেদান্তশাস্ত্র পাঠ করেন। কলকাতার জয়নারায়ণ তর্কপঞ্চাননের নিকট নব্যন্যায় অধ্যয়ন  শেষ করে 'ন্যায়রত্ন' উপাধি পান।
কর্মজীবন
১৮৬৩ খ্রিস্টাব্দে কলকাতার শোভাবাজারের মহারাজা কমলকৃষ্ণ দেবের আনুকূল্যে চতুষ্পাঠী স্থাপন করে অধ্যাপনা করতে থাকেন। ১৯৬৪ খ্রিস্টাব্দে সংস্কৃত কলেজের অলংকারশাস্ত্রের অধ্যাপক নিযুক্ত হন ও নিজে ইংরাজী ভাষা শিক্ষা নেন। ১৮৭৬ খ্রিস্টাব্দে উক্ত কলেজের অধ্যক্ষ হন ও ১৮৯৫ খ্রিস্টাব্দে অবসর গ্রহণ করেন।
অবদান
মহেশচন্দ্র ই সংস্কৃত আদ্য মধ্য ও উপাধি পরীক্ষার প্রবর্তক। নিজের গ্রামে তারই উদ্যোগে প্রতিষ্ঠিত উচ্চ ইংরাজী বিদ্যালয় বর্তমানে 'ন্যায়রত্ন ইনস্টিটিউশন' নামে পরিচিত। মার্টিন কোম্পানির হাওড়া- আমতা রেলপথ তারই প্রচেষ্টায় নির্মিত হয়েছিল। তিনি 'কাব্যপ্রকাশ' গ্রন্থের টীকা এবং ন্যায়কুসুমাঞ্জলি'র তাৎপর্য বিবরণ' ও 'বাক্যপ্রকাশের তাৎপর্য বিবরণ' নামে টিপ্পনী গ্রন্থ রচনা করেন এছাড়া  এশিয়াটিক সোসাইটির আনুকূল্যে সায়ণভাষ্যসহ 'তৈত্তিরীয় সংহিতা' তৃতীয় চতুর্থ ও পঞ্চম খণ্ড এবং শবরভাষাসহ 'মীমাংসাদর্শন' সম্পাদনা করেন। বাংলা পঞ্জিকা সংস্কার কার্যেও ব্রতী হয়েছিলেন।
উপাধি
১৮৮১ খ্রিস্টাব্দে বৃটিশ সরকার কর্তৃক তিনি সি.আই.ই এবং ১৮৮৭ খ্রিস্টাব্দে 'মহামহোপাধ্যায়' দ্বারা সম্মানিত হন।
মৃত্যু
মহেশচন্দ্র ন্যায়রত্ন ১৯০৬ খ্রিস্টাব্দের ১২ ই এপ্রিল প্রয়াত হন।
তথ্যসূত্র
সুবোধচন্দ্র সেনগুপ্ত ও অঞ্জলি বসু সম্পাদিত সাহিত্য সংসদ  কলকাতা প্রকাশিত সংসদচরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ৫৬৯ - ৫৬০
অরুণ প্রসাদ মুখোপাধ্যায়
অরুণ প্রসাদ মুখার্জি একজন ভারতীয় সাবেক প্রশাসক এবং মিজোরামের রাজ্যপাল। ভারতীয় পুলিশ সার্ভিসের একজন অফিসার, মুখার্জি, সেন্ট্রাল ব্যুরো অফ ইনভেস্টিগেশন (সিবিআই) এর পরিচালক এবং পশ্চিমবঙ্গ পুলিশের ডিরেক্টর জেনারেল হয়েছিলেন। অবসর গ্রহণের পর তিনি ১৯৯৭ সালে কেন্দ্রীয় স্বরাষ্ট্রমন্ত্রী ইন্দ্রজিৎ গুপ্তের উপদেষ্টা হন মুখার্জি ২৯ জানুয়ারী ১৯৯৮ সালে মিজোরামের গভর্নর নিযুক্ত হন এবং ১ মে ১৯৯৮ পর্যন্ত দায়িত্ব পালন করেন। মুখার্জি একজন লেখক যিনি তাঁর একাডেমিক সাধনার জন্য পরিচিত। ২০১৭ সালে তিনি পশ্চিমবঙ্গ সরকার কর্তৃক বঙ্গ বিভূষণ উপাধিতে ভূষিত হন।
নেদারল্যান্ডস এন্টিলস ফুটবল ইউনিয়ন
নেদারল্যান্ডস এন্টিলস ফুটবল ইউনিয়ন (Nederlands Antilliaanse Voetbal Unie, Netherlands Antillean Football Union; এছাড়াও সংক্ষেপে এনএভিইউ নামে পরিচিত) নেদারল্যান্ডস এন্টিলসের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৫৮ সালের ৫ই সেপ্টেম্বর তারিখে আরুবা ফুটবল ফেডারেশন, কুরাকাও ফুটবল অ্যাসোসিয়েশন এবং বোনের ফুটবল ফেডারেশনের একত্রীকরণের মাধ্যমে প্রতিষ্ঠিত হয়েছিল। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি প্রতিষ্ঠার ৩ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করেছিল; ২০১১ সালের ৫ই ফেব্রুয়ারি তারিখে বিলুপ্ত হওয়ার পূর্ব পর্যন্ত এই সংস্থাটি উভয় সংস্থার সদস্য ছিল। এই সংস্থার সদর দপ্তর নেদারল্যান্ডস এন্টিলসের ছিল।
এই সংস্থাটি নেদারল্যান্ডস এন্টিলসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নেদারল্যান্ডস এন্টিলস চ্যাম্পিয়নশিপ এবং বনেয়ার লীগের মতো প্রতিযোগিতার সকল কার্যক্রম পরিচালনা করতো।
লুইস মালাগোন
লুইস আনহেল মালাগোন ভেলাস্কেস (Luis Malagón; জন্ম: ২ মার্চ ১৯৯৭; লুইস মালাগোন নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লীগের শীর্ষ স্তর লিগা এমএক্সের ক্লাব নেকাক্সা এবং মেক্সিকো অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৮ সালে, মালাগোন মেক্সিকো অনূর্ধ্ব-২১ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন।
প্রারম্ভিক জীবন
লুইস আনহেল মালাগোন ভেলাস্কেস ১৯৯৭ সালের ২রা মার্চ তারিখে মেক্সিকোর সামোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মালাগোন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মেক্সিকো অনূর্ধ্ব-২৩ দলে স্থান পেয়েছেন।
স্যাকারিফিকেশন
স্যাকারিফিকেশন হল একটি শব্দ যা কোনও রাসায়নিক পরিবর্তনকে বোঝাতে পারে যেখানে একটি মনোস্যাকারাইড অণু অন্য স্যাকারাইডের সাথে আবদ্ধ হওয়ার পরে এটি অপরিবর্তিত থাকার পরেও অক্ষত থাকে। অ্যামাইলেসস (উদাহরণস্বরূপ লালা ) এবং ব্রাশ বর্ডার এনজাইমগুলো (ছোট অন্ত্রের মধ্যে) এনজাইমেটিক হাইড্রোলাইসিসের মাধ্যমে সঠিক স্যাকারিফিকেশন করতে সক্ষম হয়। থার্মোলাইসিসের মাধ্যমে, ক্যারামেলাইজেশনের সময় অন্যান্য অনেক সম্ভাব্য প্রভাবের মধ্যে একটি ক্ষণস্থায়ী ফলাফল হিসেবে স্যাকারিফিকেশন ঘটতে পারে।
কার্তিকেয় মালভিয়া
কার্তিকেয় মালভিয়া (জন্ম: ৪ নভেম্বর ২০০৪) একজন ভারতীয় শিশু অভিনেতা। তিনি কালার্স টিভিতে প্রচারিত জনপ্রিয় পৌরাণিক টেলিভিশন ধারাবাহিক কর্মফলদাতা শনিতে বালক শনি চরিত্রে অভিনয়ের জন্য সুপরিচিত। মালভিয়া সর্বশেষ চন্দ্রগুপ্ত মৌর্যে অভিনয় করেন। তিনি রাধাকৃষ্ণ ধারাবাহিকে সাম্ব (কৃষ্ণের পুত্র) চরিত্রে অভিনয় করেছেন।
ব্যক্তিগত জীবন
মালভিয়া ৪ নভেম্বর ২০০৪ সালে ভারতের ইতারসিতে পিতা মহেশ মালভিয়া এবং মা নীলিমা মালভিয়ার পরিবারে জন্মগ্রহণ করেন জন্মগ্রহণ করেন। মালভিয়া ইন্ডিয়া'স বেস্ট ড্রামেবাজে প্রথম রানার আপ হয়েছিলেন। তার পিতা ইতারসির একজন অধ্যাদেশ কারখানার কর্মচারী।  নুপূর মালভিয়া নামে তার একটি বড় বোনও রয়েছে যিনি জি টিভির সা রে গা মা পা-তে একটি টেলিভিশন শোয়ে উপস্থিত হয়েছিলেন। তার অভিনয়ের জন্য নুপূর বেশ কয়েকটি পুরস্কার জিতেছেন। আপাতত তিনি ইন্দোরে এমবিবিএস করছেন।
২০১৭ সালের অক্টোবরে মালভিয়া ছোটখাটো ভোকাল কর্ড সার্জারি করান।
কর্মজীবন
মালভিয়া ইন্ডিয়াস বেস্ট ড্রামেবাজ শো'র মাধ্যমে টেলিভিশনে আত্মপ্রকাশ করেছিলেন। তিনি বেশ কয়েকটি পর্বে উপস্থিত হয়েছিলেন এবং সিজন ২ রানার-আপ হয়েছিলেন। তার অভিনয়ের জন্য বিচারক সাজিদ খানের কাছ থেকে "মিথো কিং" ডাকনাম অর্জন করেন। এই শোতে, মালভিয়া কর্ণ, জটায়ু এবং ভগৎ সিং সহ অন্যান্য পৌরাণিক চরিত্রে অভিনয় করেছিলেন। পরবর্তীতে মালভিয়া একজন সুপরিচিত অভিনেতা হিসাবে প্রতিষ্ঠিত হন।
২০১৮ সালের এপ্রিলে মাসে মালভিয়া ইন্ডিয়াস বেস্ট ড্রামেবাজ শো-এর প্রচার করেছিলেন এবং তিনি ভোপালের প্রতিভাবান শিশুদের শোয়ের তৃতীয় সিজনের জন্য অডিশন দেওয়ার জন্য উৎসাহিত করেছিলেন।
২০১৬ সালের এপ্রিলে মালভিয়া ভারতীয় টেলিভিশন ধারাবাহিক কর্মফলদাতা শনিতে বালক শনি দেবের চরিত্রে অভিনয় শুরু করেন। প্রাথমিকভাবে, মালভিয়াকে ২০টি পর্বের জন্য চুক্তিবদ্ধ করা হয়েছিল। তবে অধিক দর্শকপ্রিয়তার কারণে মালভিয়াকে ২০১৭ সালের অক্টোবরে তার চুক্তির সময়কাল বৃদ্ধি করতে হয়।
হরিদ্বার লোকসভা কেন্দ্র
হরিদ্বার লোকসভা কেন্দ্রটি উত্তরাখণ্ড রাজ্যের ৫ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ১৪ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬৪২,৮৭৩ জন।
কার্তিকেয় মালভিয়া
কর্মজীবন
পর্দায় মালভিয়ার মা চরিত্রে অভিয়নকারী জুহি পারমার সহ তার সহ-অভিনেতাদের সাথে ভাল সম্পর্ক রাখেন বলে জানা গেছে।  মালভিয়া প্রকাশ্যে বলেছেন যে সহ-অভিনেতা তরুণ খান্না তার 'দ্রোণাচার্য'।  মালভিয়া এই শোয়ের প্রচারের জন্য লখনউ, আহমেদাবাদ এবং ইন্দোর সফর করেছেন।   মালভিয়া টেলিভিশন শো বিগ বস ১০-এ অভিনয় করেছেন এবং শোটির প্রচারও করেছেন।
হরিদ্বার লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
কার্তিকেয় মালভিয়া
কর্মজীবন
ধারাবাহিকটি বাংলা, তামিল, তেলুগু এবং মালয়ালমের মতো অনেক ভারতীয় ভাষায় ডাব করা হয়েছে। মালয়ালম ভাষায় এটি সূর্য টিভিতে শনিশ্বরন নামে ডাব করা হয়। ফলে গোটা ভারতে বিশেষ করে কেরল, নেপাল, মায়ানমার, ইন্দোনেশিয়া এবং বাংলাদেশে মালভিয়ার জনপ্রিয়তা বৃদ্ধি পায়। মালভিয়াকে ইন্দোনেশিয়ায় মিট অ্যান্ড গ্রিট শোতে যোগ দেওয়ার জন্য আমন্ত্রণ করা হয়েছিল।
হরিদ্বার লোকসভা কেন্দ্র
এই লোকসভা কেন্দ্রটি উত্তরাখণ্ডের সমগ্র হরিদ্বার জেলা এবং দেরাদুন জেলার দক্ষিণাংশে অবস্থিত বিধানসভা কেন্দ্রগুলি নিয়ে গঠিত।
কার্তিকেয় মালভিয়া
কর্মজীবন
মালভিয়া সনি টিভিতে প্রচারিত ঐতিহাসিক নাট্য সিরিজ চন্দ্রগুপ্ত মৌর্যে তরুণ চন্দ্রগুপ্ত মৌর্যের চরিত্রে অভিনয় করেছিলেন। ২০২০ সাল থেকে তিনি স্টার ভারতের জনপ্রিয় ধারাবাহিক রাধাকৃষ্ণে ভগবান কৃষ্ণ ও তার স্ত্রী রানী জাম্ববতীর পুত্র সাম্ব হিসেবে নেতিবাচক চরিত্রে অভিনয় করছেন।
হরিদ্বার লোকসভা কেন্দ্র
ইতিহাস
হরিদ্বার লোকসভা কেন্দ্রে ১৯৭৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
কার্তিকেয় মালভিয়া
পুরস্কার
কর্মফলদাতা শনিতে তার প্রধান অভিনয়ের জন্য তিনি বেশ কয়েকটি পুরস্কার জিতেছিলেন। এর মধ্যে জনপ্রিয় টিভি নিউজ শো সাস বাহু আওর সাজিশ টেলিব্রেশনে ১৩টি সফল বর্ষ সমাপ্তির জন্য এবিপি নিউজের একটি পুরস্কার অন্তর্ভুক্ত রয়েছে।
হরিদ্বার লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি উত্তরাখণ্ড রাজ্যের ৭০ টি বিধানসভা কেন্দ্রের মধ্যে ১৪ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য উত্তরাখণ্ডের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ১৪ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র (জ্বালাপুর, ভগবানপুর, ঝাবরেড়া) তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্র। এটি একটি অসংরক্ষিত আসন। এটি দেরাদুন জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৩ নং বিধানসভা কেন্দ্র৷ এটি দেরাদুন জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্র৷ এটি দেরাদুন জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৫ নং বিধানসভা কেন্দ্র৷ এটি হরিদ্বার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র। এটি হরিদ্বার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র। এটি হরিদ্বার জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি হরিদ্বার জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি হরিদ্বার জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি একটি অসংরক্ষিত আসন। এটি হরিদ্বার জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র৷ এটি হরিদ্বার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৩২ নং বিধানসভা কেন্দ্র৷ এটি হরিদ্বার জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র৷ এটি হরিদ্বার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্র। এটি হরিদ্বার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র। এটি হরিদ্বার জেলায় অবস্থিত৷ এটি একটি অসংরক্ষিত আসন৷
কার্তিকেয় মালভিয়া
সম্মাননা
২০১৮ সালের মার্চ মাসে মালভিয়াকে জলন্ধরের সিদ্ধ শক্তিপীঠ শ্রী দেবী তালাব মন্দিরে প্রধান অতিথি হিসাবে শ্রী রাম নবমী ছুটির দিনটি উদযাপনের জন্য পাঞ্জাবে আমন্ত্রণ জানানো হয়েছিল।
২০১৮ সালের এপ্রিলে মালভিয়া ভোপালে ইন্ডিয়াস বেসট ড্রামেবাজের প্রচারের জন্য গিয়েছিলেন। তিনি অভিনেতা গৌতম রোডে এবং শ্রেয়াস তালপাড়ের সাথে হেল্প এ স্টার সহ বিভিন্ন সামাজিক অনুষ্ঠানেও অংশ নিয়েছিলেন।
পাতিয়ালা রাজ্য
পাতিয়ালা রাজ্য ভারতে ব্রিটিশ সাম্রাজ্যের একটি স্বশাসিত দেশীয় রাজ্য। এবং এটি ছিল ফুলকিয়ান রাজ্য সমূহের একটি, যেটি ভারতের স্বাধীনতা ও বিভাজনের সময় ভারতের ইউনিয়নে যোগদানে সম্মত হয়।
ব্যুৎপত্তি
রাজ্যের নামটি তার প্রধান শহর এবং রাজধানী "পাতিয়ালা"র নাম থেকে এসেছে, যা আবার মূল শব্দ পতি এবং আলা থেকে এসেছে। প্রথমটি হচ্ছে উর্দু "ভূমির টুকরো" এবং "আলা" শব্দটি পাতিয়ালা রাজ্য ও শহরের প্রতিষ্ঠাতা আলা সিং এর নাম থেকে এসেছে, যার মানে হচ্ছে "আলা সিং এর দেশ"।
সংক্ষিপ্ত ইতিহাস
মহারাজার কার্যালয় আলা সিং এর বংশধরদের মধ্যে বংশানুক্রমিকভাবে চালাচ্ছিল যতক্ষণ না রাজবংশের শিখ পূর্বপুরুষ ফুল পাতিয়ালা, জিন্দ এবং নাভা শাসন করতে আসেন।
প্রারম্ভিক ইতিহাস
পাতিয়ালা রাজ্যের ইতিহাস শিখ পাতিয়ালা রাজকীয় বাড়ির পূর্বপুরুষ, মোহন সিং প্রতিবেশী ভুল্লার এবং ঢালিওয়াল কৃষকদের দ্বারা হয়রানি দিয়ে শুরু হয়। তারা মোহনকে সেখানে বসতি স্থাপন করতে দিত না। মোহন গুরু হরগোবিন্দ সাহেবের অনুগামী ছিলেন এবং গুরু মোহনের পক্ষে আবেদন করেন। কিন্তু এতে কোন লাভ হয়নি। এর ফলাফল গড়ায় একটি সশস্ত্র সংগ্রামে। এরপর ভুলার এবং ঢালিওয়াল গুরু দের দ্বারা পরাজিত হয়। এর ফলে মোহন ১৬২৭ সালে মেহরাজ গ্রাম প্রতিষ্ঠা করার অনুমতি পায়।
মেহরাজের যুদ্ধ
গুরু হরগোবিন্দ সাহিবের পক্ষে মোহন সিং ১৬৩১ সালে মুঘলদের বিরুদ্ধে মেহরাজে যুদ্ধ করেন। মোহন সিং এবং তার জ্যেষ্ঠ পুত্র রূপ চাঁদ পরে ভাট্টির (একটি উপজাতি যারা জয়সলমীরের রাওয়াল জয়সালের বংশধর, কিন্তু ফুলকিয়ানদের শত্রু) বিরুদ্ধে একটি যুদ্ধে নিহত হয়। মোহনের ছোট ছেলে কালা "চৌধ্রীয়াতের" স্থলাভিষিক্ত হন, এবং রূপ চাঁদের ছেলে ফুল ও চন্দনীর অভিভাবক হন।